Gustav II Adolf

Gustav II Adolf (19. detsember (Juliuse kalendri järgi 9. detsember) 1594 – 16. november (6. november) 1632) oli Rootsi kuningas 1611–1632. 

pisi|left|Rootsi kuningas Gustav II Adolf, valitsejatiitliga: Suecorum, Gothorum, Wandalorum Rex, Magnus Dux Finlandia, Dux Estonia ac Carelia, Ingriae Dominus ja Soome suurvürstkonna, Põhja-Soome, Lõuna-Soome, Eestimaa, Karjala, Ingerimaa, Narva, Tavastehusi, Käkisalmi, Nylandi, Ostrbotnia, Ålandi, Savolaxi, Lapimaa, Medelpadi, Gästriklandi, Västerbotteni, Ångermanlandi, Ölandi, Dalslandi, Värmland, Närke, Hälsinglandi, Dalarna, Västmanlandi, Södermanlandi, Östergötlandi, Smålandi, Västergötlandi, Upplandi vapid
Gustav II Adolf oli Karl IX poeg ja kuninganna Kristiina isa. Ta sai troonile isa surma järel 1611. aastal, olles ise 17-aastane. 
Gustav II Adolf sai tuntuks hiilgava väejuhina Kolmekümneaastases sõjas, kus ta juhtis protestantlike riikide võitlust Püha Rooma riigi vastu. Kuningas ise langes 1632. aastal samas sõjas Lützeni lahingus, mille protestandid siiski võitsid. Veidi enne lahingut kirjutas ta alla Tartu Ülikooli ja Gustav Adolfi gümnaasiumi asutamisürikule. Kuningas maeti 1634. aastal Riddarholmeni kirikusse Stockholmis.

Gustav II ­Adolf hakkas 1629. aastal valmistama ette kaubavahetust Rootsi ja Ameerika vahel. 

Gustav II Adolf on läinud ajalukku ennekõike Rootsi suurriigi loojana. Tema valitsemisaega jäi mitme käimasoleva sõja lõpetamine (sh. Liivi sõda Eesti aladel), riigi territooriumi laiendamine ja halduslikud ümberkorraldused.
pisi|Gustav II Adolfi büst Gustav Adolfi Gümnaasiumis Tallinnas
 Perekond 
Gustav II Adolf abiellus 25. novembril 1620, Brandenburg-Preisimaa valitseja Brandenburgi kuurvürst Johann Sigismundi tütre Maria Eleonora von Brandenburgiga, kellega tal oli kaks tütart:

 Kristina Augusta (16. oktoober 1623 – 21. september 1624) – Rootsi printsess
 Kristiina (18. detsember 1626 – 19. aprill 1689) – Rootsi kuninganna 1632–1654.

Sugupuu

Monumendid
Gustav II Adolfi monument Tartus.
Gustav II Adolfi büst Tallinnas Gustav Adolfi Gümnaasiumis.
 Viited 

Kategooria:Rootsi monarhid
Kategooria:Vasad
Kategooria:Soome ajalooga seotud isikud
Kategooria:Eesti ajalooga seotud isikud
Kategooria:Rootsi väejuhid
Kategooria:Kolmekümneaastane sõda
Kategooria:Sündinud 1594
Kategooria:Surnud 1632